ফের বদলাচ্ছে আবহাওয়া, রাজ্যে ঊর্ধ্বমুখী পারদ

ওয়েবডেস্ক- স্বাভাবিকের থেকে উপরে উঠল শহরের তাপমাত্রা (Temperature), দীর্ঘ দিন কনকনে ঠাণ্ডার পর অবশেষে বাড়ল শহরের সর্বনিম্ন তাপমাত্রা। উত্তরবঙ্গের (North Bengal) বেশ কিছু জেলায় ঘন কুয়াশার (Dense Fog) সতর্কবার্তা। সকালের দিকে হালকা থেকে মাঝারি কুয়াশা সব জেলাতেই। উত্তরবঙ্গের ছয় জেলায় আজ ঘন কুয়াশার সতর্কবার্তা। এই জেলাগুলিতে ঘন কুয়াশায় দৃশ্যমানতা (Visibility) ৫০ মিটারের কাছাকাছি নেমে আসতে পারে। আগামী ৪৮ ঘন্টা একই রকম থাকবে তাপমাত্রা। পৌষ সংক্রান্তিতে (Paush Sankranti) ফের নামবে পারদ। পৌষের শেষ দিন এবং মাঘের শুরুতে ফের পারদ পতনের পূর্বাভাস।

ঘন কুয়াশা সেই সঙ্গে শীতের অবস্থান বজায় থাকবে বঙ্গে, ফলে আরও কিছুদিন ঠান্ডা ভালোই ছক্কা হাকাবে। আগামী পাঁচদিন একই পরিস্থিতি বজায় থাকবে বলে জানিয়েছে আলিপুর আবহাওয়া দফতর। দক্ষিণবঙ্গে তাপমাত্রা আগামী তিনদিন স্বাভাবিকের তুলনায় ২ ডিগ্রি নিচে থাকবে, এর পর সামান্য বাড়তে পারে। অপরদিকে কুয়াশা সেই সঙ্গে ভালোই শীতের দাপট বজায় থাকবে। শনিবার মালদায় শীতল দিনের পরিস্থিতি ছিল। মূলত, সর্বনিম্ন তাপমাত্রা ১০ ডিগ্রি সেলসিয়াসের নিচে থাকলে শীতল দিন ঘোষণা হয় আজ রবিবারও মালদা এবং উত্তর দিনাজপুরের কিছু অংশে কোল্ড ডে পরিস্থিতি বজায় থাকার সম্ভাবনা। সর্বোচ্চ তাপমাত্রা স্বাভাবিকের তুলনায় সাড়ে চার ডিগ্রি বা তার নিচে থাকবে।

আরও পড়ুন- গাফিলতি বরদাস্ত নয়! মাইক্রো অবজার্ভারদের কড়া বার্তা কমিশনের

ডিসেম্বর থেকেই শীতে কাঁপছে রাজ্যবাসী। পৌষ মাস ফুরোতে আর মাত্র কয়েকটা দিন। তার আগে আপাতত আবহাওয়ার বড়সড় বদলের সম্ভাবনা নেই। সকালের দিকে দক্ষিণবঙ্গে হালকা থেকে মাঝারি কুয়াশার কারণে দৃশ্যমানতা কমতে পারে ৯৯৯ মিটার থেকে ২০০ মিটার পর্যন্ত। উত্তর ২৪ পরগনা, বীরভূম, মুর্শিদাবাদ ও নদিয়া এই সব জেলাগুলিতে অধিক কুয়াশার দাপট থাকবে। আজ থেকে তাপমাত্রা কিছুটা উর্দ্ধমুখী হতে পারে। নতুন সপ্তাহে ২ ডিগ্রি সেলসিয়াস বাড়ার সম্ভাবনা রয়েছে কলকাতা সহ দক্ষিণবঙ্গের জেলাগুলিতে।

অপরদিকে দক্ষিণ বঙ্গোপসাগরের সৃষ্ট নিম্নচাপটি গভীর নিম্নচাপে পরিণত হয়েছে। যা ধীরে ধীরে পশ্চিম ও উত্তর-পশ্চিম দিকে অগ্রসর হবে। তবে এর সরাসরি কোনও প্রভাব রাজ্যে পড়বে না। আজ রবিবার দিকের আকাশে ভোর ও সকালে কুয়াশাচ্ছন্ন থাকবে। রোদ উঠলে ধীরে ধীরে পরিষ্কার হবে। সর্বোচ্চ ও সর্বনিম্ন তাপমাত্রা ২২ ও ১৩ ডিগ্রির আশেপাশে থাকবে।

আগামী সপ্তাহের মাঝামাঝি অবধি শীতের দাপট সামান্য কম থাকবে। হাওয়া অফিস জানিয়েছে, অবাধে উত্তুরে হাওয়া বাংলায় প্রবেশ করছে। ফলে সেই কারণে শীত দীর্ঘস্থায়ী হয়েছে। উত্তর-পশ্চিম দিক থেকে আসা ঠান্ডা বাতাস বঙ্গে শীতের দাপট ধরে রেখেছে। পৌষ সক্রান্তিতে আবহাওয়ার বড় কোনও পরিবর্তন হবে না। সেইসঙ্গে ঘন কুয়াশার দাপট থাকবে উত্তরবঙ্গে।

দার্জিলিং, দুই দিনাজপুর, মালদা, কোচবিহার ও জলপাইগুড়িতে ঘন কুয়াশার দাপট থাকবে।